google/wiki40b huggingface dataset:
ब्रहमदग बुगती

ब्रहमदग खान बुगती (उर्दू: براہمدغ خان بگٹی‎), बलोच रिपब्लिकन पार्टी के संस्थापक तथा नेता हैं। वे अकबर ब्गती के नाती हैं। उन्होने २००८ में तलाल अकबर बुगती की जम्हूरी वतन पार्टी से अलग होकर यह पार्टी बनायी। पाकिस्तान सरकार उन पर आरोप लगाती है कि वे बलोच रिपब्लिकन आर्मी के भी नेता हैं जिसे पाकिस्तान सरकार ने आतंकवादी संस्था घोषित कर रखा है। सन २००६ से वे पाकिस्तान से निर्वासित जीवन बिता रहे हैं, पहले अफगानिस्तान में और अब स्विटजरलैण्ड में।
२८४९ ईसा पूर्व

२८४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ह्रासित यूरेनियम

जिस यूरेनियम में विखण्डनीय यूरेनियम-२३५ की मात्रा प्राकृतिक यूरेनियम में विद्यमान U-235 की मात्रा से भी कम कर दी गयी हो उसे ह्रासित यूरेनियम (Depleted uranium) कहते हैं। प्राकृतिक यूरेनियम में U-235 की मात्रा लगभग 0.72% होती है जबकि अमेरिका के रक्षा विभाग द्वारा प्रयुक्त ह्रासित यूरेनियम में 0.3% या इससे भी कम U-235 होता है। ह्रासित यूरेनियम इस दृष्टि से उपयोगी है कि इसका घनत्व बहुत अधिक है (19.1 ग्राम प्रति घन सेमी , सीसे से 68.4% अधिक घना)। ह्रासित यूरेनियम में अधिकांशतः यूरेनियम-२३८ होता है जो कम रेडियोसक्रिय एवं अविखण्डनीय (non-fissile) है।
अनीश कपूर

अनीश कपूर भारतीय मूल के एक ब्रितानी शिल्पकार हैं। इनका जन्म 1954 में मुम्बई में हुआ था। 1972 में वे ब्रिटेन चले गए जिसके बाद से यही उनका स्थायी निवास रहा है, हंलाकि वे समय-समय पर भारत का दौरा करते रहते हैं। अनीश कपूर को 11 सितंबर 2001 को वर्ल्ड ट्रेड सेंटर पर हुए हमलों में मारे गए ब्रितानी लोगों की याद में एक स्मारक बनाने का भी काम सौंपा गया है। क़रीब साढ़े 19 फुट की यूनिटी नामक इस आकृति को हनोवर चौक में स्मारक पार्क में प्रमुखता से प्रदर्शित किया जाएगा। हनोवर चौक न्यूयॉर्क के दो टॉवरों के नज़दीक है।

कृतियां

वह विशालकाय और अदभुत आकृतियाँ बनाने के लिए जाने जाते हैं। उनकी कुछ ऐसी ही अनोखी आकृतियाँ ब्रिटेन के टेट मॉडर्न टर्बाइन हॉल और शिकागो के मिलेनियम पार्क में रखी हुई हैं।

सम्मान

अनीश कपूर को अपनी शिल्प कला में महारत के लिए 1991 में टर्नर पुरस्कार मिल चुका है और 2003 में सीबीई भी बनाया जा चुका है।
भारत के थलसेनाध्यक्ष

चीफ ऑफ आर्मी स्टाफ का पद

इस पद की स्थापना 1955 में भारतीय संसद द्वारा पारित द कमांडर इन चीफ, आर्मी (चेंज इन डेसिगनेशन) एक्ट के अंतर्गत हुई। इससे पूर्व इस पद का नाम कमांडर इन चीफ, आर्मी हुआ करता था। इनका कार्यालय दिल्ली की रायसीना हिल्स में स्थित केन्द्रीय सचिवालय के साऊथ ब्लॉक में है। इस पद पर नियुक्ति भारत के राष्ट्रपति द्वारा की जाती है। इस पद के कार्यकाल की समयसीमा है- अधिकतम 3 वर्ष या 62 वर्ष की आयु पूरी होने तक, जो भी पहले हो।

पदासीन

भारत की स्वतंत्रता के बाद से इस पद को सुशोभित करने वाले महानुभावों की सूची इस प्रकार है:
समय के शिलालेख

समय के शिलालेख एक पुस्तक है जिसके लेखक वरिष्ठ पत्रकार और लेखक ओमकार चौधरी है। ओमकार चौधरी वर्तमान में हरिभूमि नामक समाचार पत्र पर सम्पादक है। यह पुस्तक (समय के शिलालेख) सन २००७ में प्रकाशित हुई थी।
ताम्र

समस्थानिक

कम क्षयशील समस्थानिक 63 तथा 65 के अलावा तांबे के कोई 2 दर्जन समस्थानिक हैं जो क्षयशील (रेडियोसमस्थानिक) हैं।

गुण

तांबा धातु विद्युत तथा उष्मा का सुचालक है। इस सुचालकता की श्रेणी में यह चाँदी के बाद दूसरे क्रम पर आता है। इसमें एक लालिमा जैसी चमक होती है। यह सामान्यतः जल से अभिक्रिया नहीं करता है पर वायव्य जारक से धीरे धीरे संयोग कर ऑक्साईड बनाता है। लेकिन लोहे में जंग लगने से बिल्कुल अलग इसका ऑक्साईड धातु के ऊपर एक परत बनाता है जो इसके और ऑक्सीकरण को रोकता है। यह परत स्टैच्यू ऑफ़ लिबर्टी (न्यूयॉर्क) पर भी देखी जा सकती है।
चौघडिया

चौघडिया भारत के पश्चिम राज्यों में किया जाता है। क्रय-विक्रय करने के लिये इस मुहुर्त का विशेष रूप से प्रयोग किया जाता है। इसके अन्तर्गत समय को रोग, उद्धोग, चर, लाभ, अमृत, काल, शुभ, चाल आदि में बांटा जाता है। चौघडिया मुहूर्त क्योंकि सूर्योदय पर आधारित है, इसलिये प्रत्येक शहर के लिये इसके समय में बदलाव आता रहता है।
'चौघडिया क्या है
चौघडिया में 24 घण्टों को 16 घटियों में बांटां जाता है। एक घटी (घडी) लगभग 22 मिनट 20 सैकेन्ड की होती है। एक मुहूर्त में चार घटियां (घडियां) ली जाती है। चार घटियों से ही इसका नाम "चौघडी" पड़ा है। इस प्रकार के 08 मुहूर्त दिन में तथा 08 मुहूर्त रात्रि में आते हैं। इसमें प्रत्येक मुहुर्त लगभग 1.30 घण्टे का होता है। यह मुहूर्त निकालने का सबसे आसान तरीका है। प्रत्येक सप्ताह में दिन -रात्रि के मिलाकर कुल 112 मुहूर्त बनते हैं।
जैसे: मंगलवार के दिन - रोग, उद्दोग, चर, लाभ, अम्रत, काल, शुभ इस क्रम में ये मुहूर्त आते हैं। ये सात प्रकार के होते हैं।
चौघडिया का प्रयोग कब करें?
इन मुहूर्त का प्रयोग, दिन - रात्रि में पूजा का शुभ समय जानने के लिये किया जाता है। विशेष उद्धेश्य के लिये यात्रा का आरम्भ करने के लिये इसका प्रयोग किया जाता है। पारिवारिक समारोह व उत्सव मनाने के लिये भी चौघडिया का प्रयोग होने के कारण आज यह विशेष मूहूर्तों की श्रेणी में आ गया है।
चौघडिया में कौन सा मुहुर्त शुभ/ अशुभ होता है?
चौघडिया मुहूर्त में सबसे अधिक अमृ्त, लाभ, शुभ, चर को मध्यम स्तर तक अशुभ माना जाता है। तथा उद्धोग, रोग व काल को अशुभ माना जाता है। इसमें भी अमृ्त समय में पूजा, समारोह करना विशेष शुभता देता है। लाभ समय में क्रय-विक्रय के कार्य, तथा गतिशील वस्तुओं को क्रय करने के लिये चर व शुभ मुहुर्त को प्रयोग किया जा सकता है। इसी प्रकार रोग समय में यात्रा आरम्भ करना इसके नाम के अनुसार शुभ नहीं माना जाता है।
टेलीनर्सिग

टेलीनर्सिग वीडियो कॉन्फ्रेन्सिंग द्वारा चिकित्सा पद्धति है।
पृथिवी नाथ कौल बामज़ाई

पृथिवी नाथ कौल बामज़ाई (1910-2007) भारतीय इतिहासकार थे।
आइन्स्टाइन वलय

किसी स्रोत से (जैसे, किसी गैलेक्सी या किसी तारे से) आने वाला प्रकाश जब विरूपित होकर एक वलय (रिंग) के रूप में दिखता है जिसे आइन्स्टाइन वलय (Einstein ring या Einstein–Chwolson ring या Chwolson ring) कहते हैं। ऐसा तब होता है जब स्रोत से निकला प्रकाश किसी अति-द्रव्यमान वाले आकाशीय पिण्ड से होकर गुजरता है जैसे दूसरी गैलेक्सी या कृष्ण विवर (ब्लैक होल)। इस अति-द्रव्यमान वाले पिण्ड के कारण एक प्रकार की गुरुत्वीय लेंसिंग हो जाती है।
त्योंथर विधानसभा निर्वाचन क्षेत्र

See Also

त्योंथर
वनडियम टेट्राक्लोराइड

वनडियम टेट्राक्लोराइड एक अकार्बनिक यौगिक है।
हरींद्रनाथ चट्टोपाध्याय

हरींद्रनाथ चट्टोपाध्याय को साहित्य एवं शिक्षा के क्षेत्र में भारत सरकार द्वारा सन १९७३ में पद्म भूषण से सम्मानित किया गया था। ये आंध्र प्रदेश से हैं।
अमीय चरण बैनर्जी

परिवार की पृष्ठभूमि

अमीय चरण जी पिता श्री ज्ञान चन्द्र बैनर्जी प्रेसीडेंसी कॉलेज के एक मेधावी छात्र थे, तथा कानून की पढ़ाई के वक्त स्वामी विवेकानंद के सहपाठी थे। २४ परगना जिले के महेशतला के ज़मींदार परिवार से थे।
श्रावण कृष्ण त्रयोदशी

श्रावण कृष्ण त्रयोदशी भारतीय पंचांग  के अनुसार पांचवे माह की अट्ठाइसवी तिथि है, वर्षान्त में अभी २१२ तिथियाँ अवशिष्ट हैं।
1999 फ़्रेंच ओपन टेनिस प्रतियोगिता

पुरुष एकल

आंद्रे अगासी ने  आन्द्रेई मेदवेदेव को 1-6, 2-6, 6-4, 6-3, 6-4 से हराया।

महिला एकल

स्टेफी ग्राफ ने  मार्टिना हिंगिस को 4-6, 7-5, 6-2 से हराया।
ओगताई ख़ान

ओगताई ख़ान (मंगोल: Өгэдэй, ओगदेई; फ़ारसी: اوگتای‌, ओगताई, अंग्रेजी: Ögedei;; जन्म: ११८६ ई अनुमानित; देहांत: ११ दिसम्बर १२४१ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का तीसरा पुत्र था और पूरे साम्राज्य का दूसरा ख़ागान (सर्वोच्च ख़ान) था। उसने अपने पिता के ईरान, चीन और मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है। कहा जाता है कि ओगताई अपने पिता का सब से प्रिय बेटा था। उसमें किसी भी बहस में लोगों का मत जीत लेने की क्षमता थी। बड़े कद-बुत और शक्तिशाली व्यक्तित्व वाला ओगताई हँसमुख और बुद्धिमान भी माना जाता था।
नादिया शफी

नादिया शफी जम्मू-कश्मीर की एक विडियो रिपोर्टर हैं, जोकि अपने कैमरे की मदद से कश्मीर की औरतों की कहानियों को उजागर करती हैं | श्रीनगर की रहने वाली 29 वर्षीय नादिया एक ऐसे समाज में लैंगिक समानता लाने का प्रयास कर रही हैं, जो न सिर्फ पितृसत्ता से, बल्कि सशस्त्र संघर्ष से भी ग्रसित है | 
2018 में उनको ‘सर्वश्रेष्ठ व्यक्ति’ की श्रेणी में महिला सशक्तिकरण में उत्कृष्टता के लिए, मार्था फैरल पुरस्कार मिला । ये अवार्ड 2016 में प्रिया, रिज़वान अदातिया फाउंडेशन और मर्था फैरेल फाउंडेशन के द्वारा स्थापित किया गया था । ये अवार्ड साल में एक बार ऐसे व्यक्तियों और संस्थाओं को दिया जाता है, जिनका महिला सशक्तीकरण और लैंगिक बराबरी में महत्वपूर्ण योगदान है ।
भोरमदेव

निर्माण काल

मंदिर के मंडप में रखी हुइ एक दाढी-मूंछ वाले योगी की बैठी हुइ मुर्ति पर एक लेख लिखा है जिसमे इस मुर्ति के निर्माण का समय कल्चुरी संवत 8.40 दिया है। इससे यह पता चलता है कि इस मंदिर का निर्माण छठवे फणी नागवंशी राजा गोपाल देव के शासन काल में हुआ था। कल्चुरी संवत 8.40 का अर्थ 10 वीं शताब्दी के बीच का समय होता है।

कला शैली

मंदिर का मुख पूर्व की ओर है। मंदिर नागर शैली का एक सुन्दर उदाहरण है। मंदिर में तीन ओर से प्रवेश किया जा सकता है। मंदिर एक पाँच फुट ऊंचे चबुतरे पर बनाया गया है। तीनो प्रवेश द्वारो से सीधे मंदिर के मंडप में प्रवेश किया जा सकता है। मंडप की लंबाई 60 फुट है और चौडाई 40 फुट है। मंडप के बीच में में 4 खंबे है तथा किनारे की ओर 12 खम्बे है जिन्होने मंदप की छत को संभाल रखा है। सभी खंबे बहुत ही सुंदर एवं कलात्मक है। प्रत्येक खंबे पर कीचन बना हुआ है। जो कि छत का भार संभाले हुए है। मंडप में लक्ष्मी, विश्नु एवं गरूड की मुर्ति रखी है तथा भगवान के ध्यान में बैठे हुए एक राजपुरूष की मुर्ति भी रखी हुई है। मंदिर के गर्भगृह में अनेक मुर्तियां रखी है तथा इन सबके बीच में एक काले पत्थर से बना हुआ शिवलिंग स्थापित है। गर्भगृह में एक पंचमुखी नाग की मुर्ति है साथ ही नृत्य करते हुए गणेश जी की मुर्ति तथा ध्यानमग्न अवस्था में राजपुरूष एवं उपासना करते हुए एक स्त्री पुरूष की मुर्ति भी है। मंदिर के ऊपरी भाग का शिखर नहीं है। मंदिर के चारो ओर बाहरी दीवारो पर विश्नु, शिव चामुंडा तथा गणेश आदि की मुर्तियां लगी है। इसके साथ ही लक्ष्मी विश्नु एवं वामन अवतार की मुर्ति भी दीवार पर लगी हुई है। देवी सरस्वती की मुर्ति तथा शिव की अर्धनारिश्वर की मुर्ति भी यहां लगी हुई है।
१८१९ ईसा पूर्व

१८१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अपरा, पंजाब

भूगोल

अपरा बंगा को फिल्लौर से जोड़ने वाली मुख्य सड़क पर स्थित है। अपरा में सरकारी स्कूल और अस्पतालों के साथ ही अन्य निजी स्कूलों और अस्पताल हें| अपरा एनआरआई बेल्ट का केंद्र है क्योंकि यह शहर सोने के गहने के लिए प्रसिद्ध है।

लैंडमार्क्स

आजाद गेट एक महत्वपूर्ण ऐतिहासिक इमारत हैं जो 1950 में बनाया गया था। राम मंदिर, शिव मंदिर और भाई मेहर चंद जी मंदिर हिंदू मंदिर हैं। सच्चिदानंद जी आश्रम, पीर बाबा जी और गुरुद्वारा श्री कल्गिधर साहिब धार्मिक स्थल हैं।
अपरा मैं कोटक महिंद्रा बैंक, ओरिएंटल बैंक ऑफ कॉमर्स, स्टेट बैंक ऑफ इंडिया अन्या रूप में नौ बेंक है और यह जालंधर केंद्रीय सहकारी बैंक के रूप में एक सहकारी बैंक है।

जनसांख्यिकी

अपरा जालंधर जिले में एक जनगणना शहर है। 2011 के रूप में, अपरा की आबादी 6258 थी, जिसमें से 3219 (51.4%) पुरुष है और 3,039 (48.6%) महिलाएं हैं। 2011 साक्षरता दर में जनगणना इंडिया द्वारा प्रकाशित रिपोर्ट में राज्य के औसत 75.84% के अनुसार 82.86% अधिक है। 6 साल से कम आयु के बच्चों की आबादी 664 है जो के अपरा की कुल जनसंख्या की तुलना में 10.61% है, और महिला लिंग अनुपात पंजाब राज्य के औसत 895 की तुलना में लगभग 944 है।
युति-वियुति

खगोल विज्ञान में, युति-वियुति (syzygy), एक गुरुत्वाकर्षण प्रणाली में तीन खगोलीय पिंडों का एक सरल रेखिय विन्यास है। सरल शब्दों में, जब सूर्य, पृथ्वी और चंद्रमा एक सीध में होते हैं तो यह स्थिति युति-वियुति कहलाती है। युति-वियुति स्थिति में चंद्रमा या तो सूर्य के साथ संयोजन में होता है या सूर्य से विमुख होता है। सूर्य ग्रहण और चंद्र ग्रहण युति-वियुति के समय पर होता है।
भाषाई साम्राज्यवाद

भाषिक साम्राज्यवाद या भाषाई साम्राज्यवाद (Linguistic imperialism) उस स्थिति को कहते हैं जिसमें किसी सबल राष्ट्र की भाषा किसी निर्बल राष्ट्र की शिक्षा और शासन आदि विविध क्षेत्रों से देशी भाषा (ओं) का लोप कर देती है। इसके लिये घोषित या अघोषित रूप से एक ऐसी व्यवस्था उत्पन्न करके जड़ जमाने दी जाती है जिसमें उस विदेशी भाषा को ना बोलने और जानने वाले लोग दूसरे दर्जे के नागरिक के समान होने को विवश हो जाते हैं।
गुजरात विश्वविद्यालय

इतिहास

गुजरात विश्वविद्यालय की कल्पना उन्नीस सौ बीस के दशक में गांधी जी, सरदार पटेल, आचार्य आनंदशंकर बी. ध्रुव, दादा साहेब मावलंकर और कस्तूरभाई लालभाई जैसे सार्वजनिक उत्साही और समझदार लोगों ने की थी। विश्वविद्यालय की स्थापना भारत की आजादी के बाद की गई थी। 1949 में, राज्य सरकार के गुजरात विश्वविद्यालय अधिनियम के अंतर्गत शिक्षण और मान्यता प्रदान करने वाले विश्वविद्यालय के रूप में विश्वविद्यालय की स्थापना की गई। इसकी स्थापना तत्कालीन बंबई प्रांत के विकेन्द्रीकरण और विश्वविद्यालय में शिक्षा के पुनर्गठन के एक उपाय के रूप में की गई थी। अपने जीवन काल के दौरान, विश्वविद्यालय ने ऐसे अनेक विश्वविद्यालयों को स्थापित होते देखा है जिनका निर्माण गुजरात विश्वविद्यालय के क्षेत्राधिकार से हुआ है, जैसे, सरदार पटेल विश्वविद्यालय, सौराष्ट्र विश्वविद्यालय, भावनगर विश्वविद्यालय, वीर नर्मद दक्षिण गुजरात विश्वविद्यालय, गुजरात आयुर्वेद विश्वविद्यालय, क्रांतिगुरु श्यामजी कृष्ण वर्मा कच्छ विश्वविद्यालय, नवसारी कृषि विश्वविद्यालय, जूनागढ़ कृषि विश्वविद्यालय, आनंद कृषि विश्वविद्यालय, सरदार कृषिनगर दान्तिवाड़ा कृषि विश्वविद्यालय, धर्मसिंह देसाई विश्वविद्यालय निरमा विज्ञान एवं प्रौद्योगिकी विश्वविद्यालय, हेमचंद्राचार्य उत्तर गुजरात विश्वविद्यालय और गुजरात प्रौद्योगिकी विश्वविद्यालय, पर्यावरण योजना और टैक्नोलॉजी केंद्र, धीरूभाई अंबानी सूचना और संचार तकनीक संस्थान, गणपत विश्वविद्यालय, कड़ी सर्वा विश्वविद्यालय, पंडित दीनदयाल पेट्रोलियम विश्वविद्यालय, अहमदाबाद विश्वविद्यालय, ICFAI विश्वविद्यालय और नवरचना विश्वविद्यालय. फिर भी, गुजरात विश्वविद्यालय 235 कॉलेजों, 15 मान्यता प्राप्त संस्थानों और 24 स्वीकृत संस्थानों में फैले 200000 से अधिक छात्रों की शैक्षिक आवश्यकताओं को पूरा करने वाला राज्य का सबसे बड़ा विश्वविद्यालय है। यहां 34 से अधिक स्नातकोत्तर विश्वविद्यालय विभाग और 221 पी. जी. केन्द्र हैं। अंडर ग्रेजुएट स्तर पर गुजरात विश्वविद्यालय एक सम्बद्ध (affiliating) विश्वविद्यालय है, जबकि स्नातकोत्तर स्तर पर यह अध्यापन विश्वविद्यालय है। निःसंदेह, स्नातकोत्तर शिक्षा के लिए विश्वविद्यालय को सांविधिक जिम्मेदारी दी गई है और तदनुसार कुशल और विविध अनुदेश सुनिश्चित करने के लिए विश्वविद्यालय के प्रत्यक्ष नियंत्रण और पर्यवेक्षण के अंतर्गत समन्वित शिक्षा की एक योजना विकसित की गई है। इस विश्वविद्यालय की एक महत्वपूर्ण सुविधा स्नातक और स्नातकोत्तर, स्तर पर आर्ट्स और कॉमर्स दोनों संकायों में बाह्य परीक्षा प्रणाली है। बाह्य परीक्षाएं कामकाजी छात्रों तथा अन्य लोगों, जो अपने सपने को पूरा करने के लिए विश्वविद्यालय की उच्च शिक्षा का खर्चा वहन नहीं कर सकते, की मदद के उद्देश्य से शुरू की गईं थीं। अपनी स्थापना के बाद से ही गुजरात विश्वविद्यालय ने अलग हट कर अपनी पहचान स्थापित की है जिसके कारण वर्तमान में पूरे देश में यह एक प्रमुख विश्वविद्यालय के तौर पर जाना जाता है। यह लगभग 2,00,000 से भी अधिक छात्रों को शिक्षा के लिए विषयों की विस्तृत श्रृंखला प्रदान करता है।

गुजरात विश्वविद्यालय के स्कूल एवं विभाग

अहमदाबाद के मुख्य परिसर में निम्नलिखित स्कूल और विभाग शामिल हैं:
पहाङी धीरज, पहाङगंज, दिल्ली

यह दिल्ली के एक मुख्य बाजार पहाङगंज से जुङा एक वृहत थोक बाजार है। यह पुरानी दिल्ली में आता है। यह नई दिल्ली रेलवे स्टेशन के समीप है। इसके पास दिल्ली सदर बाजार का स्टेशन भी है।
गणेश नगर (जोधपुर)

गणेश नगर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
गणेश नगर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ७७१  है।
माँ माटि मानूश

माँ माटि मानूश (बंगाली: मत्स्यता, इस ध्वनिप्रदर्शन के बारे में) एक बंगाली राजनीतिक नारा है, जिसे अखिल भारतीय तृणमूल कांग्रेस अध्यक्ष और पश्चिम बंगाल के मौजूदा मुख्यमंत्री ममता बनर्जी ने बनाया है। इस शब्द का अनुवाद "मां, मातृभूमि, और लोग" के रूप में किया जाता है। 2009 के आम चुनाव और 2011 के विधानसभा चुनाव के दौरान यह पश्चिम बंगाल में बहुत लोकप्रिय हो गया। लगभग सभी राजनीतिक और चुनाव अभियानों में राजनीतिक दल द्वारा नारा का व्यापक रूप से उपयोग किया जाता था।
बाद में, ममता बनर्जी ने बंगाली में एक ही शीर्षक के साथ एक पुस्तक लिखी।  कई बंगाली थिएटर समूहों ने इस नारे के साथ नाटक का निर्माण किया। थीम को महिमा देने के लिए, एक ही शीर्षक के साथ एक गीत भी दर्ज किया गया था। जून 2011 में प्रकाशित एक रिपोर्ट के अनुसार, वह उस समय भारत में छः सबसे लोकप्रिय राजनीतिक नारे में से एक था।
डीडी ओड़िया

डीडी ओड़िया एक ओड़िया टीवी चैनल है। यह एक मनोरंजन चैनल है।
डेड स्नो

सारांश

मेडिकल छात्रों के एक समूह के पहाड़ों में एक दूरदराज के केबिन में ईस्टर की छुट्टियों के खर्च करने का फैसला. बहुत जल्द, वे खुद को एक अभिशाप की द्वितीय विश्व युद्ध के पीड़ितों की लाश सैनिकों के साथ सामना किया और छात्रों को अपने स्वयं के अस्तित्व के लिए लड़ाकों में बदल करना होगा।
रशीद अकबर खान

रशीद अकबर खान एक राजनीतिज्ञ है पाकिस्तान के राष्ट्रीय विधानसभा में | वह NA-74 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मानवता-विरोधी अपराध

मानवता-विरोधी अपराध (crimes against humanity) ऐसे जानबूझ कर किए गए अपराध होते हैं जिनमें किसी क्षेत्र के साधारण (असैनिक) लोगों के विरुद्ध व्यवस्थित रूप से हमले किए जाएँ। इनमें अक्सर नरसंहार जैसे अपराध शामिल होते हैं।
चुय नदी

चुय नदी (किरगिज़: Чүй, काज़ाख़​: Шу, अंग्रेज़ी: Chuy) उत्तरी किरगिज़स्तान और दक्षिणी काज़ाख़​स्तान में बहने वाली १,०६७ किमी (६६३ मील) लम्बी एक नदी है। यह किरगिज़स्तान की सबसे लम्बी नदियों में से एक है। किरगिज़स्तान के उत्तरतम प्रांत, चुय ओब्लास्त, का नाम इसी नदी पर रखा गया है। किरगिज़स्तान की राजधानी बिश्केक इसी नदी की एक उपनदी के किनारे बसी हुई है।

मार्ग

चुय नदी किर्गिज़स्तान के नारीन प्रांत (Нарын, Naryn) के कोचकोर ज़िले में कोचकोर नदी और झ़ून-अरिक नदी (Joon Aryk) के विलय से बनती है। 'झ़ून-अरिक' में बिंदु वाले 'झ़' के उच्चारण पर ध्यान दें, क्योंकि यह 'ज', 'झ' और 'ज़' से अलग है और 'टेलिविझ़न' और 'मेझ़र' के 'झ़' से मिलता है। इस विलय-स्थल के बाद चुय नदी इसिक कुल झील के पास पहुँचती है लेकिन उस से मिलने की बजाए उत्तर-पश्चिम को मुड़ जाती है। बूम तंग घाटी (Boom Gorge) से गुज़रकर यह चुय वादी के मैदान में पहुँचती है जहाँ किर्गिज़स्तान की राजधानी बिश्केक और काज़ाख़​स्तान का शू (Шу, Shu) शहर स्थित हैं। इस नदी के जलसम्भर की काली मिटटी बहुत ही उपजाऊ मानी जाती है। जब यह किर्गिज़स्तान से काज़ाख़​स्तान की सरहद पर पहुँचती है तो लगभग १०० किमी तक यह उन दोनों देशों की अंतर्राष्ट्रीय सीमा के साथ चलती है। काज़ाख़​स्तान में जाकर यह शुष्क स्तेपी में ही सूख जाती है। पुराने ज़माने में यह बारिशों के दौरान सिर दरिया तक पहुँच जाती थी लेकिन अब ऐसा नहीं होता।
ख़्वाजा नज़ीमुद्दीन

खवजा नज़ीमुद्दीन (१९ जुलाई १८९४-२२ अक्टोबर १९६४) पाकिस्तान के दूसरे गवनर जेर्नल थे। बाद में वो पाकिस्तान के दूसरे प्रधानमंत्री भी बने।
धारण गोत्र

धारण गोत्र अग्रवाल जाति का एक गोत्र है गुप्त राजवंश इसी धारण अग्रवाल गोत्र का था।
तारिक़ फ़तह

आरंभिक जीवन

तारिक़ फ़तह का जन्म 1949 में कराची, पाकिस्तान में एक पंजाबी परिवार में हुआ था जो 1947 में भारत का विभाजन के बाद मुंबई से कराची चले गए थे। उनका जन्म कराची में हुआ लेकिन वे पंजाबी मूल के हैं। उन्होंने कराची विश्वविद्यालय से जीव-रसायन (बायोकेमिस्ट्री) में शिक्षा प्राप्त की। कनाडा में अपना घर बसाने से पहले उनका परिवार साउदी अरब में कुछ साल रहा था।

पाकिस्तान पर

उनका दृढ मत है कि पाकिस्तान विश्व में आतंकवाद का प्रायोजक है।
समजात पुनर्संयोजन

समजात पूनर्संयोजन (Homologous recombination) एक प्रकार का जीनी पुनर्संयोजन है जिसमें डी एन ए के दो समान अणुओं के बीच न्युक्लिओटाइड अनुक्रम (nucleotide sequences) का विनियम होता है।
पानछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

पानछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले में स्थित है।
१३२५ ईसा पूर्व

१३२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रानी चटर्जी

अभिनय

इनका जन्म मुंबई में हुआ था और यहीं पर इनका लालन-पालन भी हुआ। 2003 में भोजपुरी पारिवारिक नाटक फिल्म ससुरा बड़ा पइसावाला में मनोज तिवारी के साथ अभिनय कर पहली बार फिल्मों में कदम रखा था। ये फिल्म काफी सफल रही और कई सारे पुरस्कार जीतने में भी कामयाब रही। इन्हें नागिन के लिये 2013 में हुए 6वें भोजपुरी पुरस्कार समारोह में साल की सर्वश्रेष्ठ अभिनेत्री का पुरस्कार मिला था।
अपनी पहली फिल्म करने के बाद इन्होंने कई अन्य फिल्मों में भी काम किया था, हालांकि कोई भी उतना अधिक सफल नहीं हो पाया। इन फिल्मों में बंधन टूटे ना (2005), दामाद जी (2006), सीता (2007), तोहार नइखे कवनो जोड़ तू बेजोड़ बाड़ू हो (2009), देवरा बड़ा सतावेला (2010), दिलजले (2011), छैला बाबू (2011), फूल बनल अंगार (2011), गंगा यमुना सरस्वती (2012) और धड़केला टोहरे नेम करेजवा (2012) है।
2013 में इनकी फिल्म नागिन आई, जिसके लिए इन्हें पुरस्कार भी मिल चुका है। इसके बाद रानी न॰ 786 (2013) में इन्होंने काम किया। 2013 में केवल दो फिल्मों में काम करने के बाद 2014 में इन्होंने कई सारे फिल्मों में काम किया। जिसमें इंस्पेक्टर चाँदनी, रानी चली ससुराल, रावड़ी रानी, शेरनी, प्रेम दीवानी, चाँदनी, एक लैला तीन छैला, दरिया दिल और भगजोगनी था, इसके बाद 2015 में इन्होंने दिल दीवान माने ना, छोटकी दुल्हिन, दिल और दीवार, माई का कर्ज़, दुलारा, जानम, पायल, दुर्गा, रानी बनल ज्वाला थी। इसके बाद 2016 में कर्ज़, शिव रक्षक, वकालत, घरवाली बाहरवाली, मैं रानी हिम्मत वाली, जोड़ी न॰ 1, परशासन, रियल इंडियन मदर, देवरा इशकबाज़, लव और राजनीति 2 शामिल है। 2017 में इनकी दो ही फिल्म प्रदर्शित हुई, जिसमें रंगबाज़ और इच्छाधारी है।
दीवाना मुझ सा नहीं

संक्षेप

अजय शर्मा (आमिर खान) एक फोटोग्राफर हैं। अनीता (माधुरी दीक्षित) एक मॉडल है और वे दोनों एक ही एजेंसी के लिए काम करते हैं। अजय अनीता के प्यार में पड़ गया और सोचता है कि वह भी उससे प्यार करती है। लेकिन अनीता केवल उसे एक दोस्त मानती है। वह विक्रम (जैनेन्द्र) से सगाई करती है, और शादी जल्द ही होनी है। अजय अब भी मानता है कि अनीता उससे प्यार करती है, और वह अनीता के साथ अपनी शादी की तैयारी करना शुरू कर देता है। मामला हाथ से बाहर होने से पहले अनीता को अजय के जुनून को रोकने के लिए उचित कदम उठाने होंगे। हालांकि, अनीता उस महसूस करती है जिसकी वह शादी कर रही है उसे उससे प्यार नहीं करता और स्थिति इस तरह बदल जाती है कि वह अजय के प्यार को महसूस करती है और फिल्म खुशी के साथ समाप्त होती है।
रॉन मुस्तफा

जीवन और करियर

रॉन मुस्तफा मूल भारतीय है . वह 3 दिसंबर 1989 को हुआ था। वह में विज्ञान और राजनीति कानून अंतर्राष्ट्रीय पढ़ाई वर्तमान में भाग लेने के छात्र छात्र एक विश्वविद्यालय के रूप में टोरंटो.
रॉन Mustafaa मूलतः वकील चाहते थे करने के लिए एक हो जाते हैं, लेकिन जब से वह 11 या था जैसे 10, वास्तव में उसकी माँ चाहती थी कि अभिनेता बनने के एक. वह भारत में बड़ा हुआ और वास्तव में खुद चाहता था अभिनय में शामिल होने के लिए, लेकिन मौका कभी नहीं था। रास्ते में एक वह उसे स्वप्न के माध्यम से उसे रहते थे।
खाल से पहले, वह महाकाव्य था टीम में रॉय जैक्सन के रूप में उनकी भूमिका के लिए सबसे अच्छा जाना जाता है।
2010 में, रॉन खाल नाटक के रूप में था डाली किशोरों की ब्रिटिश अनुकूलन अब्बुद सिद्दीकी में एमटीवी. वहां उन्होंने खाल में अब्बुद खेलता है, जो चाहता है खारिज कर देता है अपने माता पिता के पारंपरिक और रोल पसंद करते हैं और रॉक एक जीवन शैली को शामिल करने, लड़कियों डोप और.
उनके चरित्र को दिखाने ब्रिटेन चरित्र पर आधारित है खाल अनवर से मूल.

व्यक्तिगत जीवन‍

रॉन मुस्तफा का था 6 साल जब उनके परिवार ओशावा से स्थानांतरित करने के लिए भारत, पर. रॉन शौक, शामिल अभिनय बास्केटबॉल खेल, सिनेमा देखने, गिटार झनकार और दोस्तों के साथ बाहर लटके. हालांकि उन्हें उम्मीद है कि वह फिल्म और टेलीविजन में एक कैरियर का पीछा करेंगे, वह भी बहुत शैक्षिक और भविष्य में कानून स्कूल में भाग लेने की आकांक्षा. रॉन पसंदीदा अभिनेता फिल्म में शामिल लियोनार्डो डि कैप्रियो और रॉबर्ट डी नीरो और अपने पसंदीदा बुल उग्र है। खाल के दौरान के एक प्रकरण का सीजन अंतिम के फिल्मांकन, रॉन 20 बदल गया।